OzLabs/hebrew-wiki-articles huggingface dataset:
הקטור אליזונדו

הקטור אליזונדו (באנגלית: Héctor Elizondo; נולד ב-22 בדצמבר 1936) הוא שחקן אמריקאי, זוכה פרס אמי על תפקידו בסדרה "שיקגו הופ" ומועמד פרס גלובוס הזהב על הופעתו בסרט "אישה יפה".

== ביוגרפיה==
אליזונדו נולד בניו יורק סיטי להורים מהגרים פורטו ריקנים. בילדותו הצטיין במוזיקה ובספורט, היה שחקן בייסבול מצטיין, ואף הקבוצות המקצועניות "סן פרנסיסקו ג'איינטס" ו"סן פרנסיסקו ג'איינטס" התעניינו בשירותיו. בנוסף היה אליזונדו זמר וגיטריסט מוכשר, היה חבר בלהקה לטינית בה בין היתר תיפף על תופי קונגה. כן רקד בלט מקצועני, עד לפציעה בברך שאילצה אותו לנטוש את התחום לטובת משחק.

למד ב"מכללת ניו יורק", שם גם היה מרצה להיסטוריה של התיאטרון. בשנתו הראשונה במכללה הפך אליזונדו לאב ונאלץ לנשור מהלימודים ולמצוא עבודה במשרה מלאה על מנת לפרנס את משפחתו.

== קריירה==
=== קולנוע===
התחיל את הקריירה שלו על בימות תיאטרון באוף ברודוויי, זכה בפרס אובי על הופעתו במחזה "סאונה".
החל את הקריירה שלו כשחקן קולנוע בתחילת שנות ה-70 עם והתפרסם לראשונה במותחן הפשע "חטיפת פלהם 123" בתפקיד החוטף האלים "מר גריי".

שיחק לצידו של ריצ'רד גיר בדרמת הפשע "ג'יגולו אמריקאי" בתור הבלש סאנדיי החוקר את הג'יגולו ג'וליאן קיי ובקומדיה המצליחה "אישה יפה" בתור בארני תומפסון בעל בית המלון בו מתאכסנים איש העסקים אדוארד לואיס והפרוצה וויויאן ווארד (ג'וליה רוברטס). על הופעה זו הועמד אליזונדו לפרס גלובוס הזהב לשחקן המשנה הטוב ביותר.

אליזונדו היה לשחקן הקבוע של הבמאי גארי מרשל והופיע בלהיטיו הגדולים "פרנקי וג'וני" לצידם של אל פצ'ינו ומישל פייפר; "תפוס את הכלה" בתור פישר, בעלה הראשון של הכלה הברחנית מגי קרפנטר; "יומני הנסיכה ו"יומני הנסיכה 2: אירוסין מלכותיים" בתור ג'ו, שומר ראשה ואהובה של המלכה קלריס רנלדי (ג'ולי אנדרוז). שיחק גם בקומדיה "קיץ אחד של סוטול" משנת 2001, בכיכובו של מת'וד מן.

גילם את הבלש ג'ון פלינט ב"השוטר מבוורלי הילס 3". השתתף בעיבוד הקולנועי לרומן "אהבה בימי כולרה" ובקומדיה "יום האהבה" בתור אדגר פדינגטון.

בשנת 2004 שיחק את דמותו של מיקי מייסי בדרמה הרומנטית "המהפך של הלן" של הבמאי גארי מרשל.

=== טלוויזיה===
אליזונדו זכה בפרס אמי לשחקן המשנה הטוב ביותר בסדרת דרמה, על הופעותיו בדרמה הרפואית "שיקגו הופ" בתפקיד ד"ר פיליפ ווטרס. גילם את האב פופי קלרו בעונה היחידה של הסדרה "ניסים", ואת פאנצ'ו דוק בעונה היחידה של הסדרה "קיין". הופיע בסדרה "מונק" בתור הפסיכיאטר של אדריאן מונק (טוני שלהוב), ד"ר נבן בל.

בשנים 2011–2017 שיחק בתור אד אלזטה בסיטקום "גבר מי שנשאר אחרון" לצד טים אלן.

== חיים אישיים ==
נישא שלוש פעמיים בחייו. לו בן מנישואיו הראשונים. מאז 1969 הוא נשוי בשלישית לשחקנית קרולי קמפבל.

== פילמוגרפיה חלקית ==

=== טלוויזיה ===
* הפיראטים של המים האפלים (1991)
* שיקגו הופ (1994)
* Kate Brasher (2001)
* ניסים (2003)
*סנטורי סיטי (2004)
* קיין (2007)
* מונק (2008)
* האנטומיה של גריי (2007)
* גבר מי שנשאר אחרון (2011-2017)
* קריסטלה (2015)
* בי פלוס (2022-2021)
* לא רעב ולא אוהב (2022) - דיבוב 

==קישורים חיצוניים==

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס אובי
קטגוריה:זוכי אמי בפריים טיים: שחקן משנה בדרמה
קטגוריה:אמריקאים ממוצא פוארטו ריקני
קטגוריה:אמריקאים שנולדו ב-1936
מועדון כדורסל גני תקווה (כדורסל נשים)

האולם הביתי "מרכז לידר"
מועדון כדורסל גני תקווה היא קבוצת כדורסל נשים ישראלית מגני תקווה, המתמודדת במסגרת הליגה הלאומית בכדורסל נשים ומארחת ב"מרכז לידר". 

==היסטוריה==
הקבוצה הוקמה בשנת 2009 והתבססה בעיקר על שחקניות וותיקות. בתום עונתה הראשונה העפילה מהליגה הארצית לליגה הלאומית. 

בסיום עונת 2010/11 העפילה הקבוצה לליגת העל לאחר ניצחון 1-2 בסדרה מול קבוצת אליצור תל אביב.

בעונת 2011/12 סיימה הקבוצה את העונה במקום הרביעי בטבלה ונעצרה ברבע גמר הפלייאוף מול קבוצת מכבי בנות אשדוד, שזכתה לבסוף באליפות.

בתחילת עונת 2012/13 שונה שם המועדון ל"מועדון כדורסל גני תקווה", בעקבות הפסקת התמיכה הכספית מצד עיריית קריית אונו, תייצג הקבוצה את היישוב גני תקווה בלבד ותשתתף במסגרת הליגה הלאומית.

== קישורים חיצוניים ==
* 
==הערות שוליים==

גני תקווה
קטגוריה:גני תקווה: ספורט
פרדיננד פון ביסמרק

שלט האצולה לבית ביסמרק]]
הנסיך פרדיננד פון ביסמרק (בגרמנית: Ferdinand von Bismarck; 22 בנובמבר 1930 – 23 ביולי 2019) היה פוליטיקאי גרמני, ונסיך בית האצולה ביסמרק משנת 1975 ועד למותו.

==מוצאו==
פרדיננד שהיה שייך לשושלת בית ביסמרק הידועה, נולד בלונדון שבבריטניה לדיפלומט אוטו כריסטיאן ארכיבלד פון ביסמרק, והיה נינו של אוטו פון ביסמרק ה"קאנצלר הראשון של האימפריה הגרמנית". פרדיננד גדל בלונדון, ברומא ובשוודיה, ולמד בבית הספר היוקרתי "שולה שלוס" (Schule Schloss) בזאלם (Salem) שבגרמניה.

פרדיננד החזיק בתואר רוזן עד לשנת 1975, ולאחר מות אביו קיבל את התואר נסיך ביסמרק.

==לימודיו ועיסוקו==
עם הזמן אחרי כמה שנים בברזיל בתחילת שנות החמישים שם עבד בלשכת המסחר הברזילאית גרמנית, למד פרדיננד משפטים וסיים את התואר בחוק ומשפט בשנת 1956.

פרדיננד הועסק בנציבות האירופית במשך כמה שנים, ומשנת 1967 עבד כמשפטן בהמבורג.

==נישואיו ומשפחתו==
בשנת 1960 התחתן פרדיננד עם הרוזנת הבלגית אליזבת ליפנס, להם נולדו ארבעה ילדים: הרוזן גוטפריד פון ביסמרק (19 בספטמבר 1962 - 30 ביוני 2007), הרוזנת ונסה פון ביסמרק (נולדה ב-26 במרץ 1971) אשר ידועה כדמות ציבורית בחברת יחסי ציבור בארצות הברית, הרוזן קרל אדוארד פון ביסמרק (נולד ב-16 בפברואר 1961) הידוע כפוליטיקאי גרמני וחבר פרלמנט בבונדסטאג, וגריגור פון ביסמרק (נולד בשנת 1964).

נפטר ב-23 ביולי 2019.

==פוליטיקה==
בגיל 30 נכנס פרדיננד לפוליטיקה עם הצטרפותו למפלגה הנוצרית-דמוקרטית הגרמנית, ועם הזמן כיהן כיושב ראש במפלגה מקומית בעיר אאומיוהל אשר נמצאת במרחק 21 ק"מ מהעיר המבורג.

==ראו גם==
*בית ביסמרק
*אוטו פון ביסמרק

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אצולה גרמנית
פרדיננד
קטגוריה:גרמנים שנולדו ב-1930
קטגוריה:גרמנים שנפטרו ב-2019
עדר

עדר של [[סוסים איסלנדים]]
גנו הגדולים בסרנגטי.]]
פרות בהר שיפון שבגולן]]
עדר הוא התקבצות חיות מאותו מין, חיות בר או חיות בית.

המונח עדר נמצא בשימוש בדרך כלל ביחס ליונקים, ובמיוחד חברי קבוצת הפרסתנים, המפגינים בדרך כלל התנהגות זו. מונחים שונים נמצאים בשימוש לתיאור התנהגות של התקבצות מיני חיות אחרות, כך למשל התקבצות של טורפים מכונה להקה.

==תופעת העדר בקרב חיות==
כאשר חיות נקבצות בעדר הן נוטות להתנהג באופן דומה (כך למשל, כולן נעות באותו כיוון בזמן נתון), אף שהדבר אינו נובע מתכנון מוקדם, או מתאום מודע ביניהן. תחת זאת כל חיה בוחרת בהתנהגות המתאימה להתנהגות רוב העדר, ייתכן שהתנהגות זו היא בדרך של חיקוי, או שרוב החיות מגיבות לאותן נסיבות חיצוניות. התנהגות של עדר מנוגדת להתנהגות של התקבצות יחידים שבה לכל יחיד, או לקבוצות מובחנות בתוך ההתקבצות, תפקיד ייחודי. כך למשל, בני אדם רבים מתקבצים ביחידות צבאיות או קבוצות ספורט, המדגימות תיאום בין היחידים המרכיבים את הקבוצה. התנהגות דומה נמצאת אף בקרב בעלי חיים אחרים, כגון חרקים החיים במושבות, המתאמים את התנהגותם באמצעות פרומונים.

סיבת התקבצות בעלי חיים היא אחת משאלות היסוד בתחום הסוציוביולוגיה. ביחס לפרסתנים אוכלי עשב ההשערה היא שמנגנון ההישרדות מפני טורפים הוא שמוביל להעדפה של התקבצות בעדר, על פני חיים כיחידים. בחיי העדר קיימת פשרה כיוון שמחד בעל חיים טורף עשוי להסס מלתקוף עדר, אולם מאידך עדר בעלי חיים מהווה מטרה גדולה וקלה יותר לזיהוי לטורפים. עם זאת, החיים בעדר יוצרים פיזור של הסיכון - אף אם טורף מתקיף את העדר, הסיכון לכל בעל חיים יחיד בעדר ליפול קורבן לתקיפה הוא פחות מאשר במצב שבו בעל החיים מסתובב במרעה כבודד.

==עדרי חיות בית==
חיות מבויותות מקובצות לעדר על ידי בני האדם המגדלים אותן כדי לאפשר גידול ושליטה נוחים יותר. התנהגותן בעדר עשויה להיות שונה מזו של עדר חיות בר מאותו מין, זאת כיוון שהרכב עדר חיות בית שונה מבחינת גיל החיות שבו, היחס בין הזוויגים, ועברן של החיות (המועד שבו החלו לחיות בעדר).

בעדרים מבויתים לפעמים נותנים בצווארה של בהמה אחת פעמון והיא מובילה את העדר כך שכל הבהמות מזהות את קול הפעמון ועוקבות אחרי הבהמה המובילה. בהמה כזו נקראת "משכוכית".

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:התנהגות חברתית בבעלי חיים
אוניברסיטת אדיס אבבה

שער הכניסה של אוניברסיטת אדיס אבבה

אוניברסיטת אדיס אבבה (בגעז: አዲስ አበባ ዩኒቨርስቲ) היא אוניברסיטה ממשלתית שנוסדה באדיס אבבה שבאתיופיה בשנת 1952. בשנת ייסודה נקראה "הקולג' האוניברסיטאי אדיס אבבה", ובשנת 1962 שונה שמה ל"אוניברסיטת היילה סלאסי" ובשנת 1975 היא קיבלה את שמה הנוכחי.

הקמפוס המרכזי של האוניברסיטה שוכן במתחם הארמון של הקיסר היילה סלאסי בצפון העיר, והארמון עצמו משמש כמשכנם של המוזיאון האתנולוגי באדיס אבבה ושל ספריית המכון ללימודי אתיופיה של האוניברסיטה. בנוסף לכך מפעילה האוניברסיטה חמישה קמפוסים נוספים ברחבי העיר וסניפים רבים ברחבי אתיופיה. עובדה זו הובילה לטענה כי המוסד הוא "האוניברסיטה הגדולה באפריקה". משמעות היות המוסד "אוניברסיטה ממשלתית" באה לידי ביטוי בהתערבות הממשל בבחירת תלמידים מוכשרים עם סיום בית ספר תיכון ובהקצאת מקומות עבורם באוניברסיטאות.

==היסטוריה==
האוניברסיטה הוקמה בשנת 1950 כמכללה על ידי היילה סלאסי לבקשתו של קנדי ישועי בשם ד"ר לוסיאן מאטה, והופעלה משך שנתיים שלאחריהן הפכה למוסד אוניברסיטאי, תוך שיתוף פעולה עם אוניברסיטת לונדון.

במסגרת שינויים מרחיקי לכת שנעשו באתיופיה, החונטה הצבאית האתיופית הורתה לסגור זמנית את האוניברסיטה ב-4 במרץ 1975 ולשלוח את 50,000 הסטודנטים מכל המדינה לאזורי הכפר כדי לסייע לגייס תמיכה במשטר החדש. למרבה האירוניה, קבוצת תלמידים של הקולג' לשעבר ממחוז תיגראי, היא שייסדה את החזית העממית לשחרור תיגראי והחלה בהתנגדות לממשל הדרג. בשלב מאוחר הצטרפו התלמידים למספר קבוצות והפכו ל"חזית המהפכה הדמוקרטית של העם האתיופי". 

בשנת 1979 החלה האוניברסיטה להציע את התואר מוסמך אוניברסיטה, ובשנת 1987 את התואר דוקטור.

בדצמבר 2002 שלושה ממנהליה הבכירים של האוניברסיטה התפטרו במחאה על התערבות הממשל בענייניה הפנימיים של האוניברסיטה. פקידי ממשל בקשו לשנות את שיטת הערכת הסטודנטים כדי להתאים לשיטת הביקורת העצמית, שיטה המועדפת על ידי המפלגה השלטת.

==תוכניות הלימודים==
נכון ל-2011, המוסד מציע 215 תוכניות לרכישת תארים אקדמיים, מהם 67 תוארי דוקטור ו-20 תארים בתוכניות לימודים ייחודיות. בנוסף מציעה האוניברסיטה יותר מ-70 מסלולי תעודה. באוניברסיטה שמונה פקולטות למנהל עסקים וכלכלה, מידענות, משפטים, תקשורת ועיתונות, רפואה, מדעים, טכנולוגיה ווטרינריה; ארבעה קולג'ים (מסחר, מדעי החברה, חינוך וכן אמנות הבמה ואמנות פלסטית); וארבעה בתי ספר (רוקחות, מוזיקה, עבודה סוציאלית וכן עיצוב ואמנות יפה). עוד פועלים באוניברסיטה חמישה מכונים: מחקר חינוכי, פתולוגיה, לימודי אתיופיה, בלשנות, זכויות אדם ולימודי מגדר.

==לקריאה נוספת==
<div style="direction: ltr;">
*Teshome G. Wagaw. The Development of Higher Education and Social Change, an Ethiopian Experience. East Lansing, Michigan. Michigan State University Press. 1990. 
</div>

==קישורים חיצוניים==

* 

* [https://web.archive.org/web/20080509125715/http://africa.msu.edu/AUP/ מידע על יחידות האוניברסיטה], באתר אוניברסיטת מישיגן

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אדיס אבבה: מבנים
אדיס אבבה
בנימין רבינוביץ' תאומים

הרב אלתר בנימין צבי יהודה רבינוביץ' תאומים (ראש השנה תרס"א, 1900– ז' באלול תשל"ד, 24 באוגוסט 1974) היה חוקר ועורך תורני, מעורכי האנציקלופדיה התלמודית. 

==קורותיו==
נולד ברוגולי לרב העיירה הרב יעקב רבינוביץ', שהיה בנו של הרב צבי יהודה רבינוביץ' תאומים. אמו, שרה מלכה, הייתה בתו של דוד-אביו הרב דובער רבינוביץ'. למד בישיבת סלובודקה בקובנה, וכונה בישיבה "אלתר רוגולער" על שם עיירת מוצאו. בשנת 1924 עלה לארץ ישראל והיה מראשוני הלומדים בישיבת מרכז הרב אצל דודו הרב אברהם יצחק הכהן קוק שנשא לאישה בנישואיו השניים לאחות אביו, מרת רייזה-רבקה. בשלב מסוים נסע ללמוד משפטים ופילוסופיה באוניברסיטת המבורג בגרמניה, ושב לארץ ב-1929.

בשנות ה-30 החל לעסוק בכתיבה ועריכה תורנית. בשנת תרצ"ט (1939) ערך, יחד עם יצחק ורפל (לימים: רפאל), את המאסף "אמנה".

בשנות ה-40 יסד את "בית המדרש למשפט התורה", שאליו כינס תלמידי חכמים שעסקו בנושאי הלכה ומשפט על פי התורה. במשך שנים בית המדרש פעל מביתו. בשנות ה-50 ביקשו הרב הראשי יצחק אייזיק הלוי הרצוג להעביר את בית המדרש לבניין של מכון הרי פישל, אולם דרש שבית המדרש יתקיים כמוסד עצמאי. במסגרת בית המדרש הוציא הרב רבינוביץ' תאומים את סדרת הספרים "חוקת המשפט" על הלכות מכירה והלכות ירושה ועזבון. בשנת תש"ט היה מחברי וועדת פרס הרב קוק.

היה מראשוני העורכים של האנציקלופדיה התלמודית, וערך ערכים רבים בנושאים שונים. כמו כן עסק בההדרת ספרי ראשונים, והתמחה בספרי המאירי. הוציא לאור (יחד עם הרב שמעון סטרליץ) את הספר בית הבחירה למאירי על מסכת מועד קטן, בתוספת הערות והגהות. בשנת תש"ה (1945) הוציא קובץ הלכתי על מצוות "הקהל". חיבר את "קונטרס הכנה", שסופח למסכת ביצה של סדרת הלכה ברורה ובירור הלכה.

קיבל מהרב גורן חוברת עם פרטי פרשיית האח והאחות (מתוך מאת הרבנים שנשלח להם חוברת זו) כדי להשתתף בהרכב הדיינים המתירים, אך כמו רובם, לא השיב תשובה.

נפטר בשנת תשל"ד, ונקבר בבית הקברות בהר הזיתים.

==משפחתו==
בנו הרב יעקב רבינוביץ' תאומים הוא חתנו של הרב שלום צבי שפירא, מחבר הספר "המאור שבתורה" על התורה, שכיהן כמשגיח בישיבת אור התורה בבני ברק. הרב יעקב רבינוביץ' תאומים, ששימש כר"מ בישיבת קול תורה לצעירים, חיבר את הפירוש "פירושא דשמעתתא" על הספר "שב שמעתתא" של הרב אריה לייב הכהן הלר, וכן את סדרת ספרי "שיעורי בקיאות" על כמה ממסכתות התלמוד. וכן חיבר את "המאיר ליעקב" על ה"מסילת ישרים" נפטר בו' תמוז תשפ"א ונטמן בהר המנוחות . הועמד למלא את מקומו בנו הרב אליהו בישיבת קול תורה.
 
בתו שרה מלכה נישאה לרב אליהו הורביץ.

אחותו צפורה נישאה למשורר הרב שמעון כשר.

== ספריו ==
* 

==לקריאה נוספת==
*הרב משה צבי נריה, 'בשדה הראי"ה', כפר הרא"ה תשנ"א, בסתר אוהל, עמ' 483–498
==קישורים חיצוניים==
* 

קטגוריה:רבני הציונות הדתית בישראל
קטגוריה:ירושלים: רבנים
קטגוריה:אנשי העלייה הרביעית
קטגוריה:מהדירי ספרות תורנית
בנימין צבי יהודה
קטגוריה:עורכי האנציקלופדיה התלמודית
קטגוריה:בוגרי ישיבת כנסת ישראל (סלבודקה)
קטגוריה:יהודים הקבורים בהר הזיתים: חלקת הנביאים
קטגוריה:ישראלים שנולדו ב-1900
קטגוריה:ישראלים שנפטרו ב-1974
Sweet Home Alabama

Sweet Home Alabama הוא שיר של להקת הרוק הדרומי לנרד סקינרד אשר יצא בשנת 1974 באלבומם השני Second Helping, והגיע למקום ה-8 במצעד האמריקאי כלהיט השני של הלהקה.

בשנת 2002 יצא בארצות הברית הסרט אין כמו אלבמה (באנגלית: Sweet Home Alabama) ששמו לקוח משם הסינגל. בפסקול הסרט קיימת גרסת כיסוי לשיר בביצוע הזמרת ג'ול.

== משמעות השיר ==
השיר נכתב כתגובה לשני שירים, "Southern Man" ו-"Alabama" של ניל יאנג, אשר עסקו בגזענות ועבדות בדרום ארצות הברית. "חשבנו שניל ירה בכל הברווזים על מנת להרוג אחד או שניים"
אמר רוני ואן זאנט בזמן יציאת השיר. ההתייחסות ליאנג מבוטאת בבית השני של השיר:
{| cellpadding="5" align="center"
|-
! תרגום לעברית !! אנגלית
|-
|<poem>
ובכן, שמעתי שמר יאנג שר עליה
ובכן, שמעתי שניל הזקן העליב אותה
ובכן, אני מקווה שניל יאנג יזכור
גבר מהדרום לא צריך אותו בסביבה ממילא
</poem>
| dir="ltr" | <poem>
Well I heard mister Young sing about her
Well, I heard ole Neil put her down
Well, I hope Neil Young will remember
A Southern man don't need him around anyhow
</poem>
|}

נושאים אחרים שנויים במחלוקת בשיר הם ההתייחסות למושל אלבמה ג'ורג' וולאס (תומך ידוע בהפרדה גזעית) ופרשת ווטרגייט.

== מיקומי שיא ==

=== מצעדי סוף שנה ===

== הכרה ופרסים ==
* במאי 2006 עיתון ה"נשיונל ריווי" דירג את השיר במקום הרביעי מתוך 50 שירי הרוק השמרניים הגדולים.
* ביולי 2006 CMT (ערוץ מוזיקת קאנטרי), דירג אותו במקום הראשון מתוך 20 שירי הרוק הדרומיים הגדולים.
* בשנת 2004 הרולינג סטון דירג אותו במקום ה-398 ברשימת 500 השירים הגדולים בכל הזמנים.
* בשנת 2007 השיר הופיע באלבום שירי הנהיגה הטובים של כל הזמנים של טופ גיר.

== קישורים חיצוניים ==

** [http://www.guitarchordsmagic.com/guitar-song-chords/sweet-home-alabama.html אקורדים לגיטרה ל-Sweet Home Alabama]
** [http://www.soundonsound.com/sos/jan08/articles/classictracks_0108.htm משמעויות השיר Sweet Home Alabama]

== הערות שוליים ==
<div style="direction: ltr;">

</div>

קטגוריה:שירי לנרד סקינרד
קטגוריה:שירים באנגלית
קטגוריה:שירים נגד שנאת זרים וגזענות
קטגוריה:שירים על אלבמה
מקרן קול

מקרן קול של חברת [[פיליפס]]
מקרן קול הוא סוג של רמקול המקרין צליל ממתחם רחב . הוא רחב ונמוך מאוד, מסיבות אקוסטיות, וכך שניתן להרכיבו מעל או מתחת להתקן תצוגה (למשל מעל צג מחשב או מתחת למסך טלוויזיה). במקרן הקול מספר רמקולים ממוקמים במארז אחד, מה שעוזר ליצור צליל סטריאו או צליל היקפי. רמקול סאב וופר נפרד בדרך כלל כלול עם מקרן הקול.<ref></ref>

מקרן הקול נועד להחליף את מערכות הקולנוע הביתיות המסורתיות.

==היסטוריה==
מקרני הקול הראשונים היו למעשה רמקולי צד ימין, מרכז וצד שמאל שהורכבו למארז אחד, שנקרא בהתאם "LCR". בשנת 1998, חברת "Altec Lansing" , הציגה מקרן רב-ערוצי, בעל מערכת רמקולים עוצמתית, בעל סאונד היקפי בטכנולוגיות Dolby Pro-Logic ו-AC3, וסאב וופר נפרד. במקרן נכללו ארבע יחידות הגברה ("דרייברים") המשדרות צלילים בכל טווח הקול הנשמע, 2 טוויטרים, וסאב וופר. אלגוריתמים מיוחדים אפשרו לחסוך חיווט נפרד לכל רמקול ואת המקום הנדרש לכך.<ref name="HEOS by Denon"></ref>

==אופן הפעולה==
מקרן הקול משתמש בהחזרת גלי קול ממשטחים רפלקטיביים, כדי ליצור "רמקולי רפאים" בחלל. היתרון בשיטה הוא שאין צורך למקם מספר רמקולים אמיתיים בחלל החדר.

מקרני הקול מתחלקים למספר סוגים ובכדי לנצל את מירב היתרונות ממקרן קול וממערכת סאונד היקפית, חלק מהיצרנים מייצרים מקרני קול המייצגים רמקולים ימין, מרכז ושמאל, כולל סאבוופר ורמקולים ימין ושמאל מרוחקים אלחוטיים.<ref></ref>

מקרן קול כולל חיבורים של אחד או יותר מהאפשרויות הבאות: חיבור אנלוגי (RCA), דיגיטלי (אופטי או COAX), ובחלק ניתן למצוא חיבור HDMI אחד או יותר. ברוב מקרני הקול, קיימים בנוסף חיבורי בלוטות', חיבור Aux, Wifi או כבל רשת המאפשרים השמעת מוזיקה ממקורות שונים, כגון סמארטפון וחיבור לאינטרנט. למרות זאת, החיבור הנפוץ ביותר, הוא חיבור לטלוויזיה של כלל מקורות הקול כגון DVD וממיר וחיבור יציאת שמע מהטלוויזיה למקרן הקול. חיבור זה מאפשר חסכון בכבלים.

חלק ממקרני הקול כוללים אף עוזר וירטואלי בדומה לסירי ואמזון אלכסה.

===יתרונות וחסרונות===
מקרני הקול קטנים באופן יחסית וניתן למקמם בקלות מתחת לתצוגה, למשל מסך טלוויזיה. בנוסף, הם קלים מאוד לחיבור והרכבה, ולרוב זולים יותר מאשר אפשרויות אחרות להפקת סאונד. למרות זאת, בשל קוטן המכשיר, הוא אינו יכול להרחיב את מלוא הטכנולוגיה הנמצאת ברמקולים נפרדים ואת אפקט הסאונד המתקבל מרמקולים הממוקמים בנפרד. בנוסף, קיימת הגבלה באפשרות למקם את המכשיר באזורים שונים.

== ראו גם ==
* צליל היקפי
* רמקול

==קישורים חיצוניים==

*

==הערות שוליים==

קטגוריה:התקני פלט
קטגוריה:מערכות שמע
שייח' בראק

משמאל רכס הכורכר עליו שכן הכפר. בין צמחי הצבר כיפתו הלבנה של הקבר

המצבות באזור בו שכן בעבר הכפר שייח בוריק
[[קבר שייח' בוריק]]
שֵייח' בֻּראֵק (ידוע גם בשם שֵייח' בּוּרֵיִק) היה כפר ארמני, סמוך לעתלית, שננטש בתחילת שנות השמונים של המאה ה-20.
==תולדות המקום==
רצח העם הארמני שהתרחש במהלך מלחמת העולם הראשונה, הוביל לגל פליטים ארמנים מהאימפריה העות'מאנית. קבוצת משפחות איכרים, מכפר קטן שליד העיר אדנה שבארמניה הקטנה, הגיעה לארץ ב-1920 וביקשה להמשיך באורח חייה הקודם. כאן חכרה הקבוצה כ-800 דונם, במישור החוף, מבעל אדמות ערבי נוצרי, אנטון חמודה, והקימה כפר בשם שייח בראק בו קיימה את המסורות הארמניות.

היישוב לא הוכר מעולם על ידי הרשויות (המנדטוריות ולאחר מכן הישראליות) ולכן לא חובר לתשתיות (חשמל, מים וביוב) ובמשך תקופה ארוכה היו תלויים בעזרה ובחיבור לתשתיות של הקיבוצים נווה ים ועין כרמל.

ב-1948 ברח בעל האדמות ללבנון, ואדמותיו הופקעו וחולקו לקיבוצי הסביבה. תושבי הכפר המשיכו לעבד את האדמות כאריסים של אותם יישובים, וכן עבדו במפעל השימורים של נווה ים, ובניקיון בתים בעתלית. במהלך השנים שלאחר מלחמת העצמאות עזבו הצעירים את הכפר. ב-1981 נטשו אחרוני התושבים את המקום, עם פיצויים שקיבלו ממינהל מקרקעי ישראל. לאחר עזיבתם נהרסו בתי הכפר, על מנת שתושביו לא יוכלו לחזור. גם לאחר עזיבתם המשיכו אנשי הכפר לקבור בו את מתיהם, עד שהונחו על ידי רשויות המדינה להפסיק מנהג זה.

הגבעה עליה היה הכפר חולקה בין קק"ל, שאחראית על השטח המיוער, לבין רשות הטבע והגנים, שהפכה את שאר הגבעה לשמורת טבע. חורבות הכפר מצויות כיום בצד המזרחי של כביש החוף, סמוך לבית העלמין של נווה ים. ניתן לראות מכביש החוף את שרידי מבנה הקבר של השייח' המוסלמי בראק (או בוריק). ההגעה למקום אפשרית דרך עתלית או דרך עין כרמל, במקום יש מספר מצבות שמתוחזקות על ידי יוצאי הכפר.

==לקריאה נוספת==
*אריה יצחקי, שיח׳ בוריק - הכפר הארמני היחיד שהוקם בארץ, בתוך: אוכלוסיות לא מוכרות ויישובים מיוחדים בישראל - אריאל 204–205, הוצאת אריאל.

== קישורים חיצוניים ==

*
* 
* אהוד עין-גיל, [http://www.matzpen.org/1978-04-10/שייח-בראק-גורלו-של-מיעוט-א-עין-גיל-אהו שייח' בראק: גורלו של מיעוט], "מצפן", גיליון מס' 84, אפריל 1978.
* 
* 
* [http://www.yoaview.com/Yoaview/SITE/?action=showobject&sn=2_765 הכפר שֵיח` בוריךּ איננו עוד], באתר של יואב אבניאון
* [http://www.yoaview.com/Yoaview/SITE/?action=showobject&sn=2_779 בָּדָד לָעַד - בכפר ארמני נטוש], באתר של יואב אבניאון

== הערות שוליים ==

קטגוריה:ארמנים
קטגוריה:יישובים לא-יהודיים בישראל
קטגוריה:מועצה אזורית חוף הכרמל
קטגוריה:יישובים ישראליים שננטשו
Word of Mouf

Word of Mouf הוא אלבום הסטודיו השני של הראפר האמריקני לודאקריס. חברת התקליטים דף ג'אם החליטה להוציא את האלבום מוקדם מהצפוי, מאחר שעותקים פיראטיים מרצועות האלבום הודלפו לרשת ולאתרים פופולריים, כמו LimeWire. האלבום מכר למעלה מ־280,000 עותקים בשבוע הראשון ליציאתו, והגיע למקום ה-3 במצעד הבילבורד 200. האלבום הגיע למעמד פלטינה ×3 והוא האלבום הנמכר ביותר של לודאקריס, עם מכירות של למעלה מ־3,600,000 עותקים ברחבי ארצות הברית. מהאלבום יצאו 4 סינגלים, שכולם זכו להצלחה במצעד הבילבורד הוט 100. הוא היה מועמד לפרס גראמי בקטגוריית "אלבום הראפ הטוב ביותר" בטקס גראמי ה-45, אך הפסיד ל-The Eminem Show של אמינם.

==רשימת השמעה==

==קישורים חיצוניים==

קטגוריה:אלבומי לודאקריס
קטגוריה:אלבומים באנגלית
קטגוריה:אלבומים שהופקו על ידי אורגנייזד נויז
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי סוויז ביטס
Tha Blue Carpet Treatment

Tha Blue Carpet Treatment הוא אלבום האולפן השמיני של הראפר האמריקאי, סנופ דוג. הוא יצא לאור בנובמבר 2006 תחת חברת התקליטים גפן רקורדס. המונח "Blue Carpet" בשם האלבום מתכוון לשטיח האדום המשמש באירועים רשמיים. הצבע הכחול מסמן את הצטרפות סנופ לכנופיית הרחוב "קריפס", שלובשת בדרך כלל כחול ונמנעת מהצבע האדום, המשויך לכנופיה היריבה שלה, בלאדס. סנו פדוג עבד על האלבום כ-9 חודשים. האלבום הגיע בהופעת הבכורה שלו במצעד הבילבורד 200 למקום ה-5.

Tha Blue Carpet Treatment הגיע למעמד אלבום זהב בארצות הברית, כשמכר ב-2006 מעל 600,000 עותקים. הוא זכה לביקורות מקצועיות טובות מאוד לרוב, והניב 5 סינגלים.

== רשימת השמעה ==

== מיקומי שיא ==

==קישורים חיצוניים==
* 

== הערות שוליים ==

קטגוריה:אלבומי 2006
קטגוריה:אלבומי סנופ דוג
קטגוריה:אלבומים באנגלית
קטגוריה:אלבומים שהופקו על ידי דנג'ה
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי טרסה מרטין
קטגוריה:אלבומי חברת אינטרסקופ רקורדס
קטגוריה:אלבומי חברת גפן רקורדס
קטגוריה:אלבומי חברת יוניברסל מיוזיק גרופ
קווי ספנות איראניים

האוניה Iran Sadar בנמל
קווי ספנות של הרפובליקה האסלאמית של איראן (באנגלית: Islamic Republic of Iran Shipping Lines, ידועים בר"ת בשם: קבוצת IRISL) היא חברת הספנות הלאומית של איראן המחזיקה ב-115 אוניות חוצות אוקיינוסים במעמס כולל של 3.3 מיליון טון. 87 מאוניות החברה מפליגות תחת שמה של החברה (IRISL) ואילו 28 אוניות נוספות מפליגות תחת שמות חברות בנות. בחברה כ-6,000 עובדים הכוללים אנשי ים, עובדי נמל ומנהלה.

==היסטוריה==
עליית היקף היבוא לאיראן מאז תחילת שנות ה-60, אשר הצריכה תעבורה בהיקף נרחב של אוניות ששייטו תחת דגלי נוחות, עוררה דאגה בממשל. אף היכולת לייבא סחורות בדרך הים באופן קבוע ומסודר, בהתחשב במאפיינים הגאוגרפיים הייחודיים של האזור, הגישה לים הפתוח, הובילו בשנת 1961 לחקירת האפשרות להקמת צי ספנות עצמאי השייך לאיראן. על יסוד מחקר זה אושרה בחודש אוגוסט 1967 הקמת צי סוחר על ידי בית הנבחרים האיראני, תחת השם "אריאה קווי ספנות" (Aria Shipping Lines).

החברה החלה לפעול בשנת 1967 עם שתי אוניות קטנות, במעמס 1,000 ו-1,500 טון, ששייטו במפרץ הפרסי, ו-4 אוניות המסוגלות לחצות אוקיינוסים, במעמס כולל של 61,252 טון, אשר שייטו בקו שבין אירופה, איראן, אסיה ואמריקה. עד סוף שנת 1978 גדל הצי של חברת אריאה ל-42 אוניות במעמס כולל של 525,000 טון, עדות לחשיבות התובלה הימית בכלכלה האיראנית.

לאחר המהפכה האיראנית, ב-5 בינואר 1979, ושינוי המדיניות הכלכלית והמדינית של איראן, שונה אף שמה של חברת הספנות ל"קווי ספנות של הרפובליקה האסלאמית של איראן" והיא הוכפפה למשרד המסחר האיראני. במהלך מלחמת איראן–עיראק נפגעו ואבדו רבות מספינותיה של החברה בהתקפות טילים ופעילות החברה שובשה. לאחר תקופת המלחמה שונו שמות כל ספינות החברה. שמות הספינות היום מכילות את הקידומת IRAN ולאחריה שמות ערים באיראן, או שמות חללים במערכה. לאחר שארצות הברית הטילה סנקציות על איראן חמורות על הסחר עם איראן, בשלהי העשור הראשון במאה ה-21, שונו פעם נוספת שמות רבות מן האוניות של קווי הספנות האיראניים והן נרשמו בחברות זרות. עם הסרת הסנקציות הבינלאומיות בשנת 2015 עקב הסכמת איראן להקפיא את תוכנית הגרעין שלה, צפויה הרחבה ניכרת בהיקפי הסחר הבינלאומי של המדינה. 

==הצי==
בארגון הימאות הבינלאומי חברות 140 מדינות, איראן מדורגת בין 20 המדינות הגדולות בארגון. בשנת 2011 היה צי הסוחר האיראני הגדול ביותר במזרח התיכון.

==קישורים חיצוניים==

* 
* [http://www.pmo.ir/ ארגון הנמלים והספנות האיראני] ו

==הערות שוליים==

קטגוריה:חברות איראניות
קטגוריה:חברות ספנות
קטגוריה:איראן: תחבורה
ראדה כרמי

ראדה כרמי (בערבית غادة الكرمي, תעתיק מדויק: ע'אדה אלכרמי; באנגלית: Ghada Karmi; נולדה ב-1939) היא רופאה, פעילה פוליטית, אשת אקדמיה וסופרת ממוצא פלסטיני. עיסוקה האקדמי והפוליטי נע סביב נראטיב הסכסוך הישראלי-פלסטיני ומצבו כיום. כרמי מרבה לפרסם מאמרי דעה בעיתונות הבריטית ובירחונים אקדמיים והיא חברת סגל במכון ללימודי האסלאם והמזרח-התיכון באוניברסיטת אקסטר באנגליה. פרסמה מספר ספרים ומאמרים שזכו להד בעיתונות הממלכה המאוחדת.

==ביוגרפיה==
לפי עדותה מן הביוגרפיה שפרסמה בשנת 2002, "בחיפוש אחר פאטימה: סיפור פלסטיני", נולדה כרמי בירושלים המנדטורית בשכונת קטמון בין שכנים מוסלמים ונוצרים, בהם נמנה גם ידיד המשפחה, ח'ליל א-סכאכיני. לאחר מלחמת העצמאות בה משפחתה נסה מביתה היא התיישבה בבריטניה, בשכונת גולדרס גרין בלונדון, בשכנות ליהודים ממוצא גרמני, מניצולי השואה. בלונדון מצא אבי המשפחה, חסן סעיד כרמי, עבודה ברשת הבי-בי-סי בערבית.

בשנת 1964 סיימה בהצלחה את לימודי הרפואה באוניברסיטת בריסטול ולאחר מכן עבדה כרופאה אשר עיקר עיסוקה במתן מזור וסיוע סוציאלי לקבוצות בני מיעוטים בחברה הבריטית, מהגרים ומחפשי מקלט מדיני – רובם ממוצא מוסלמי. פעילה פוליטית מאז שנת 1972 לטובת העם הפלסטיני ולצד כך השלימה עבודת דוקטורט בהיסטוריה של הרפואה הערבית מאוניברסיטת לונדון. בשנת 1998 חזרה לביקור בבית הוריה בשכונת קטמון בירושלים לראשונה מאז 1948.

כרמי ידועה בהתבטאויותיה החריפות נגד מדינת ישראל וגורסת כי הרעיון הציוני שווה ערך לגרועים בפשעי המאה ה-20 ומביעה התנגדות מוחלטת וחסרת פשרות אליו, הן בארץ ישראל והן במדינות אחרות (תוך שלילת הזכות להגדרה ושלטון עצמיים מן העם היהודי).
מאז שנת 1990 פעילה לטובת "פתרון מדינה אחת" לסכסוך הישראלי-פלסטיני, כאשר לדבריה, למדינה זאת יוכלו לחזור 5 מיליון פליטים פלסטינים, אבל לא יהיה צורך בפינוי ההתנחלויות.

==פרסומיה==
*"רפואה רב-תרבותית: המצב כיום ומדיניות עתידית בהוראת הרפואה" (1995)
*"ירושלים כיום, מהו העתיד לתהליך השלום?" (1996, ביחד עם אדוארד סעיד)
*"האקסודוס הפלסטיני 1948-1998" (1999)
*"בחיפוש אחר פטימה: סיפור פלסטיני" (2002)
*"נשואה לגבר אחר: הדילמה של ישראל בפלסטין" (2007).
* "שיבה: ממואר פלסטיני" (2015)

==קישורים חיצוניים==

== הערות שוליים ==

קטגוריה:ילידות 1939
קטגוריה:פלסטינים שנולדו ב-1939
קטגוריה:אנשי אקדמיה פלסטינים
קטגוריה:סופרות פלסטיניות
קטגוריה:רופאים פלסטינים
קטגוריה:פעילות פוליטיות פלסטיניות
קטגוריה:בוגרות אוניברסיטת בריסטול
קטגוריה:בוגרי אוניברסיטת בריסטול
ממלוגיה

מיני יונקים שונים. ב[[כיוון השעון משמאל למעלה: קואלה, ערפד לבן-כנפיים, דולפינן מצוי וקיפודן אוסטרלי.]]
ממולוגיה (מיוונית: ממוס - יונקים, לוגיה (λογία) פירושו "תורה") הוא ענף בזואולוגיה העוסק בחקר היונקים בהיבטים המשותפים שלהם כגון פרווה, לב בעל 4 חדרים, מערכת עצבים מורכבת, בעלי שליה, הנקת ולדות ועוד.
בנוסף לשונות החיצונית בין המינים, ממולוגים חוקרים את האבולוציה, ההתנהגות, סוגי המזון, גנטיקה, מגוון גנטי והדינמיקה של האוכלוסייה של היונקים השונים.
הממולוגיה מחולקת למספר תחומים אשר כל אחד מהם חוקרת סדרות שונות של יונקים כגון פרימטולוגיה (חקר הפרימטים), סטולוגיה (חקר היונקים הימיים), היפולוגיה (חקר הפרסתנים).

==היסטוריה של הממולוגיה==
בעת העתיקה, אריסטו תיאר קבוצה של בעלי חוליות, הולכי ארבע, יונקי שליה (הולד נוצר בגוף האם, בניגוד להטלת ביצה שבה הולד מתפתח) ובעל שיער.
תחילת הממולוגיה המודרנית החל במאה ה-17 כאשר ג'ון ריי, שנחשב לאחד מאבות ידיעת הטבע המודרניים, החל להפריד בין המשפחות השונות של בעלי חוליות. באותו זמן, פרנסיס ווילוג'בי גילה כי ליונקים ימיים יש את אותם מאפיינים שיש להולכי ארבע ויונקי שליה והיה הראשון לשייך את היונקים הימיים כחלק מהיונקים.
ז'ורז'-לואי לקלרק דה בופון את יצירתו היסטוריה של הטבע (Histoire naturelle) במאה ה-18, יצירה זו כללה את כל הידע על הטבע שהיה ידוע עד זמנו. בתוך יצירה זו היו 12 כרכים (מתוך 36) שנכתבו בשיתוף עם לואי ג'ון-מרי דובנטון (Louis Jean-Marie Daubenton) שתיארו את הולכי הארבע, ספר זה הכיל תיאורים אנטומיים של 200 מינים שהיוו את הבסיס של ההשוואה האנטומית בין סוגי יונקים שונים עד למאה ה-19.

ב-1758 במסגרת המיון הטקסונומי שערך, הגדיר קארולוס ליניאוס את היונקים בעקבות בלוטת החלב ולא לפי מאפיין אחר, למשל לפי השיער כמו שעשה אריסטו, שינוי זה הוסיף את היונקים הימיים והעטלפים למחלקת היונקים והוציאם ממחלקת הדגים והעופות, בהתאמה. גילוי יונקי הביב (משפחה אשר מטילה ביצים אך הולדות יונקות מבלוטות חלב) 40 שנה מאוחר יותר, תמך בחלוקה שנעשתה על ידי ליניאוס.

ב-1825 פרדריק קיווייה הגדיר את השיניים כמאפיין את היונקים. ארבע שנים מאוחר יותר הוא חילק את היונקים ל-11 סדרות: Quadrumana (פרימטים בעלי ארבע ידיים) ,אוכלי חרקים, טורפים, כלבי ים, חיות כיס אוכלי פירות (Marsupialia frugivore), מכרסמים, מחוסרי שיניים, יונקי הביב, Pachydermata (סדרה פוליפילטיות שאינה בשימוש היום), מעלי גירה ויונקים ימיים. באותה שנה, אחיו ז'ורז' קיווייה חילק ל-9 סדרות: Quadrumana, Bimana (שתי סדרות אלו מרכיבות היום את הפרימטים), טורפים, חיות כיס, מכרסמים, מחוסרי שיניים, Pachydermata, מעלי גירה ויונקים ימיים.

במאה ה-19, קרל ארנסט פון באר (Karl Ernst von Baer) חקר את האמבריולוגיה של היונקים.

==קישורים חיצוניים==

* 

*
קרן קשרי מדע בינלאומיים

קרן קשרי מדע בינלאומיים היא קרן העומדת לרשותם של חברי סגל אקדמי במוסדות להשכלה גבוהה בישראל, ומיועדת לכסות עלות השתתפות בפעילויות אקדמיות בישראל ומחוץ לה, במיוחד כנסים, ועידות מדעיות וחברות באגודות מקצועיות. לעיתים ניתן לעשות שימוש בכסף גם לשם רכישת ציוד מחשוב או להעבירו לתקציב מחקר לצורך מימון פעילות מחקרית.

ההקצאה לקרן שנתית ומתבצעת בדולרים. הסכום נקבע בהתאם לדרגתו של איש הסגל ומתעדכן על ידי ועד ראשי האוניברסיטאות מדי שנה. הסכומים המוקצים לקרן בני צבירה, משמע סכום שלא נוצל בשנה מסוימת נותר בקרן לשימוש עתידי. עם פרישתו מהאוניברסיטה מקבל חבר הסגל את יתרת הסכום שנצבר בקרן בניכוי מס.

קיימת בקרה קפדנית על השימוש בכספי הקרן. איש סגל המעוניין להשתמש בכסף נדרש להגיש בקשה מפורטת ומנומקת, ואם השתמש בכספים לצורך נסיעה עליו להגיש דוח מפורט על הוצאותיו עם חזרתו לישראל.

החל משנת 1997 נהנים גם אנשי סגל זוטר (מדרגת אסיסטנט) מקרן קשרי מדע.

==קישורים חיצוניים==
* [http://www.segelzutar.org.il/employment/kkm נוהל קרן קשרי מדע] באוניברסיטת חיפה 

==הערות שוליים==

קטגוריה:ישראל: מדע וטכנולוגיה
זאב שינד

זאב שינד מנכ"ל משרד הביטחון 1951.
זאב שינְד (7 בספטמבר 1909 – 20 בדצמבר 1953) היה פעיל ההעפלה, עמד בראש המוסד לעלייה ב' בארצות הברית<ref></ref><ref></ref>, ממקימי צי הסוחר הישראלי, מנכ"ל משרד הביטחון ומשרד התחבורה.

==ביוגרפיה==
שינד נולד בווילנה, היה חבר בתנועת החלוץ, עלה לארץ ישראל ב-1929 והצטרף לקיבוץ איילת השחר. היה פעיל בוועד הפועל של ההסתדרות וב-1928 נשלח לרכז את פעילות החלוץ בוורשה.

שינד היה פעיל בארגון ההגנה, פעיל בתחום ההעפלה עוד מתקופת ספינת המעפילים ולוס, היה מבכירי המוסד לעלייה ב' וכונה "דני". במסגרת זו נשלח ב-1941 מטעם ועד ההצלה לאיסטנבול, יחד עם טדי קולק ואהוד אבריאל על מנת ליצור קשרים עם הקהילות היהודיות בארצות הכיבוש הנאצי ולהוציא לפועל פעולות עזרה והצלה. הוא שהה באירופה עד 1944. לאחר מלחמת העולם השנייה עסק ברכש 10 אונייות והברחתן מארצות הברית כדי להשתמש בהן כאונייות מעפילים. ביניהן הייתה גם האונייה President Warfield ששמה הוסב ל-אקסודוס. הוא רכש גם את שתי ספינות הפאנים - "פָּאן קרֶסֶנט" (Pan Crescent) ששמה הוסב לעצמאות ו"פָּאן יוֹרק" (Pan York) ששמה הוסב לקיבוץ גלויות. כמו כן ארגן סיוע נוסף להגנה.

לאחר קום המדינה, היה ממקימי צי הסוחר הישראלי, הצטרף להנהלת צים והיה למנהלה הראשי. מונה על ידי שר התחבורה הראשון דוד רמז למפקח על התחבורה הימית. ב-1951 מונה על ידי דוד בן-גוריון למנכ"ל משרד הביטחון. לאחר פטירתו של שר התחבורה דוד צבי פנקס, מונה שינד בספטמבר 1952 למנכ"ל משרד התחבורה תחת דוד בן-גוריון (ללא שר בפועל).

לאחר סיום כהונתו חזר להנהלת צים, היה ממנהלי חברות-הבת "אלחוט-ים" ו"שהם", עד לפטירתו בגיל 44. הותיר אחריו אישה ובת. הוא הובא למנוחות בבית העלמין שבקיבוצו איילת השחר.

בניין הספרייה בבית הספר לקציני ים עכו, שנחנך ב-1958, נקרא על שמו של זאב שינד ולזכרו.

==לקריאה נוספת==
* תורן – דפים לבית צים, [https://www.nli.org.il/he/newspapers/toren/1954/01/05/01 מס' 4, ינואר 1954]. עותק סרוק באתר עיתונות יהודית היסטורית. החוברת כולה מוקדשת לזכרו של זאב שינד.
* תורן – דפים לבית צים, [https://www.nli.org.il/he/newspapers/toren/1955/01/02/01 מס' 7, ינואר 1955]. עותק סרוק באתר עיתונות יהודית היסטורית. החוברת כוללת מספר רשימות במלאת שנה למותו של זאב שינד.

==קישורים חיצוניים==
* 
* 
* [https://www.mod.gov.il/About/ceo/Pages/shind.aspx המנכ"ל השלישי זאב שינד] אתר משרד הביטחון.

==הערות שוליים==

קטגוריה:מנכ"לי משרד הביטחון
קטגוריה:מנכ"לי משרד התחבורה
קטגוריה:פעילי ההעפלה
קטגוריה:לוחמי ההגנה
קטגוריה:מנהלים ישראלים
קטגוריה:ימאי היישוב
קטגוריה:סגל צים
קטגוריה:אנשי העלייה החמישית
קטגוריה:איילת השחר: אישים
קטגוריה:אישים הקבורים באיילת השחר
קטגוריה:ישראלים שנולדו ב-1909
קטגוריה:ישראלים שנפטרו ב-1953
Chicken-n-Beer

Chicken-n-Beer הוא אלבום הסטודיו השלישי של אמן ההיפ הופ האמריקאי, לודאקריס. הוא הגיע למקום הראשון במצעד הבילבורד 200, כשמכר מעל 425,000 עותקים בשבוע הראשון לצאתו. מהאלבום יצאו 4 סינגלים: "P-Poppin" ,"Splash Waterfalls", "Diamond in the Back" והסינגל "Stand Up" (שהופק על ידי קניה וסט), שהפך לסינגל הראשון של לודאקריס שמגיע למקום ה-1 במצעד הבילבורד הוט 100. עד כה, האלבום מכר מעל 2,700,000 מיליון עותקים ברחבי ארצות הברית.

== רשימת השמעה ==

==קישורים חיצוניים==

קטגוריה:אלבומי לודאקריס
קטגוריה:אלבומים באנגלית
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון במצעד הבילבורד 200
סופר 8

סופר 8 (באנגלית: Super 8) הוא סרט מדע בדיוני משנת 2011, שנכתב ובוים על ידי ג'יי ג'יי אברהמס והופק על ידי סטיבן ספילברג.

הסרט יצא לאקרנים לראשונה ב-10 ביוני 2011.

==תקציר העלילה==
עלילת הסרט, אשר מתרחשת בשנות ה-70 המאוחרות, מתמקדת באירועים שמתרחשים בעקבות תאונת רכבת מסתורית בלב עיירה קטנה באוהיו.

קבוצה של בני נוער מהעיירה הבדיונית ליליאן שבאוהיו, אשר צילמו סרט קולנוע באמצעות מצלמת סופר 8 מ"מ, נקלעים במקרה לזירת התאונה.

בעקבות אירועים בלתי מוסברים ברחבי העיירה, ולאחר שתושבים מקומיים מתחילים להיעלם, התושבים מתחילים לחשוד כי התאונה לא הייתה מקרית.

בהמשך, מתגלה כי יצור לא אנושי אשר נמלט מן הריסות הרכבת עומד מאחורי האירועים הבלתי מוסברים.

==הפצה מחודשת==
ב-25 במאי 2021, לרגל מלאת עשר שנים ליציאתו, הפיצה חטיבת הצפייה הביתית של "סרטי פרמאונט" את הסרט על גבי תקליטור ברזולוציית Ultra HD 4K. בין היתר, המארז כולל התייחסויות ופרשנויות של אברהמס, הצלם לארי פונג, המפיק בראיין ברק והשחקן ג'ואל קורטני, ניתוח של סצנת תאונת הרכבת, וסצנות שנמחקו מהגרסה הקולנועית.

== קישורים חיצוניים ==
* 

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2011
קטגוריה:סרטי אימה מ-2011
קטגוריה:סרטי פעולה אמריקאיים
קטגוריה:סרטי מפלצות
קטגוריה:סרטי ג'יי ג'יי אברהמס
קטגוריה:סרטי מדע בדיוני מ-2011
כיילה (שפה)

כַּײְלָה או כַּײְלִית (בכתב געז: ካይላ "כַּיְלָה"; גם ካይልኛ "כַּיְלְנְיָה") הייתה ניב של שפת קימנת, בענף אגאו של משפחת השפות הכושיות. הניב מכונה גם סְמֵן על שם הרֵי סמֵן, שם היא דוברה. כיילה והניב השני של קימנת, קװארה, דוברו בעבר בפי יהודי אתיופיה, ביתא ישראל. 

קימנת הייתה גם שפתם של הקמנתים, שחיו בשכנות לביתא ישראל. השפה ידועה הודות להערות שנמצאו בכתבי יעקב פייטלוביץ' על כתב געז, וכיום השפה משומרת על ידי קהילת ביתא ישראל.

מקור שם השפה נעוץ בכינוי "כיילה" שניתן לביתא ישראל על ידי שכניהם. 

==ראו גם==
*כיילה ככינוי לביתא ישראל 

==לקריאה נוספת==
<div style="direction: ltr;">
*David Appleyard, "Kaïliña a "new" Agaw dialect and its implications for Agaw dialectology". In Voice and Power. The Culture of Language in North-East Africa. Ed. by R.J. Hayward & I. Lewis. pp. 1-19. London, SOAS. 1996 (March). .
*David Appleyard, "Preparing a Comparative Agaw Dictionary", in ed. Griefenow-Mewis & Voigt, Cushitic & Omotic Languages: Proceedings of the 3rd International Symposium Berlin, Mar. 17-19, 1994, Rüdiger Köppe Verlag, Köln 1996. .
</div>

==קישורים חיצוניים==
*ד"ר קראף, [http://books.google.com/books?id=-CQUAAAAYAAJ&printsec=frontcover&dq=A+Short+Description+of+the+Falasha+and+Kamants+in+Abyssinia&hl=iw#v=onepage&q&f=false הגדרה של השפות הפלאשיות], באתר בגוגל ספרים 

==הערות שוליים==

קטגוריה:שפות יהודיות
קטגוריה:שפות כושיות
קטגוריה:ביתא ישראל: שפות
גדעון אלרום

גדעון אלרום (20 ביולי 1922 – 17 בפברואר 2005) היה ממקימי שירות האוויר בארגון ההגנה, מבכירי הטייסים והמפקדים בחיל האוויר, השתחרר מצה"ל בדרגת אלוף-משנה.

==ביוגרפיה==
אלרום בנם של פנינה ומתתיהו גורדון, נולד בירושלים וגדל ברחובות, את לימודי התיכון עשה בבית הספר התיכון החקלאי פרדס חנה. באוקטובר 1940 התגייס לצבא הבריטי והוצב כאיש מנהלה בכנף 257 של חיל האוויר המלכותי, שפעלה משדה תעופה בסמוך לתעלת סואץ. עם פתיחת קורס הטיס של חיל האוויר המלכותי לאנשי היישוב, נשלח לבית הספר לטיסה ברודזיה והוכשר כטייס. התנדב לקורס מטיסי דאונים והוצב בארמייה ה-14 בהודו. בהמשך שובץ בטייסת מטוסי הובלה DC-3 דקוטה ברנגון. השתחרר מהצבא הבריטי בנובמבר 1946 בדרגת וורנט אופיסר.

החל לימודים בקורס להכשרת דיפלומטים של המחלקה המדינית של הסוכנות היהודית אך הפסיקו בשל מלחמת העצמאות. הצטרף למנגנון הקבע של ארגון ההגנה והיה ממקימי שירות האוויר. במלחמת העצמאות שירת בטייסת תל אביב וברמת דוד, השתתף כטייס וקצין קישור לשירות האוויר בחטיבת גבעתי ובחטיבת הראל, ליווה שיירות לירושלים ונטל חלק במהלך מבצע נחשון ובמבצע הראל. היה אחרון הטייסים שפעלו בקרב על גוש עציון.

במאי 1948 מונה למפקד טייסת א', טייסת שאיחדה לתוכה את טייסת תל אביב, טייסת הנגב וטייסת הגליל ופעלה משדה דב. היה קצין מנהלה ראשי של בסיס רמת דוד, ראש ענף מודיעין בחיל, מפקד כנף מבצעית בעקרון וביוני 1950 מונה למפקד בסיס תל נוף, תפקיד בו שירת עד מרץ 1951. מונה למפקד להק ההדרכה, ב-1952 נשלח לקורס פיקוד ומטה של חיל האוויר האמריקאי ועם שובו מונה למפקד בית הספר לפיקוד ומטה של חיל האוויר.

ב-1956 מונה למפקד כנף מטוסי קרב רמת דוד, ולקח חלק במבצע סיני. ב-1958 מונה לראש מחלקת אוויר וממלא מקום מפקד חיל האוויר. ב-1961 יצא יחד עם חיים בר-לב ללימודי תואר שני במנהל עסקים באוניברסיטת קולומביה שבניו יורק. לאחר שובו מונה לעוזר ראש אג"ם.

במאי 1964 הושאל מצה"ל ומונה לסגן מנהל חברת התעופה אל על, בהמשך השתלב בה באופן קבוע וב-1969 למנהל חברת הבת תש"ת (תיירות שירותי תעופה). ב-1982 מונה לסגן מנהל מכון ויצמן למדע.

נפטר ב-17 בפברואר 2005.
== חיים אישיים ==
היה נשוי לאראלה ולהם שתי בנות.

==קישורים חיצוניים==
* 
* אביגדור שחן, [https://web.archive.org/web/20130928191608/http://www.fisherlibrary.co.il/biography/The_story_of_the_Israeli_Air_Force_1949-1956.pdf חישול הכנפיים], הוצאת מערכות, 1991, עמ' 25, באתר ספריית מכון פישר

==הערות שוליים==

קטגוריה:טייסי חיל האוויר הישראלי
קטגוריה:מפקדי בסיס רמת דוד
קטגוריה:מפקדי בסיס תל נוף
קטגוריה:ראשי להק המודיעין
קטגוריה:ראשי להק האוויר
קטגוריה:טייסים ארץ-ישראלים ויהודים בחיל האוויר המלכותי
קטגוריה:לוחמי ההגנה
קטגוריה:עובדי אל על
קטגוריה:טייסי חיל האוויר המלכותי במלחמת העולם השנייה
קטגוריה:אנשי היישוב ילידי הארץ
קטגוריה:בוגרי בית הספר התיכון החקלאי פרדס חנה
קטגוריה:ראשי להק ומחלקת ההדרכה בחיל האוויר
קטגוריה:אלופי-משנה בחיל האוויר
קטגוריה:ישראלים שנולדו ב-1922
קטגוריה:ישראלים שנפטרו ב-2005
קטגוריה:חיילי חיל האוויר במלחמת העצמאות
משימה בלתי אפשרית 3

משימה בלתי אפשרית 3 (באנגלית: Mission: Impossible III, או בראשי תיבות M:i:III) הוא סרט פעולה אמריקאי משנת 2006, השלישי בסדרת סרטי הקולנוע משימה בלתי אפשרית שמתבססים על סדרת הטלוויזיה באותו שם. את הסרט ביים ג'יי ג'יי אברהמס, ובתפקיד הראשי כיכב טום קרוז.

==תקציר עלילה==
הסוכן אית'ן האנט (מגולם על ידי טום קרוז) פורש מיחידת "משימה בלתי אפשרית" (IMF), במטרה לנהל חיים שקטים ו"נורמליים" ולהקדיש את עצמו לחלוטין לחיים המשותפים עם ארוסתו ג'וליה (מגולמת על ידי מישל מונאהן).

לאחר שלינדסי (מגולמת על ידי קרי ראסל), סוכנת חדשה ביחידת ה-IMF, נלקחת בשבי בגרמניה, אית'ן מחליט לחזור לשירות באופן זמני. בסיועם של חברי הצוות הוותיקים, ג'ן ודקלן, אית'ן יוצר להילחם בסוחר הנשק האכזרי אוון דאביאן (מגולם על ידי פיליפ סימור הופמן) על מנת להציל את לינדסי.

==שחקנים ראשיים==
* טום קרוז - אית'ן האנט
* פיליפ סימור הופמן - אוון דאביאן
* וינג ריימס - לות'ר סטיקל
* בילי קרודופ - ג'ון מוסגרייב
* מישל מונאהן - ג'וליה "ג'ול" מיד
* קרי ראסל - לינדסי פאריס
* ג'ונתן ריס מאיירס - דקלן גורמלי
* מגי קיו - ג'ן ליי
* סיימון פג - בנג'י דאן
* אדי מארסן - בראונווי
* לורנס פישבורן - בראסל תיאודור

== מוזיקה ==
את המוזיקה לסרט הלחין וכתב מייקל ג'אקינו.

==קישורים חיצוניים==

* 

* יעל שוב, [http://digital.timeout.co.il/ActiveMagazine/getBook.asp?Path=TOM/2006/05/10&page=94&Language=Hebrew&Hebrew=1 משימה בלתי אפשרית, כאילו], באתר Time Out תל אביב, 11 במאי 2006

קטגוריה:ערכים שבהם תבנית בריטניקה אינה מתאימה
קטגוריה:סרטי 2006
קטגוריה:סרטים מבוססי סדרות טלוויזיה
קטגוריה:סרטי פעולה אמריקאיים
קטגוריה:סרטי ג'יי ג'יי אברהמס
קטגוריה:סרטי המשך אמריקאיים
קטגוריה:משימה בלתי אפשרית
קטגוריה:רומא בקולנוע
אל-קדארף

אל-קדארף (בערבית: القضارف; לפעמים קדאריף, גדריף או גדאריף; בתעתיק מדויק: אלקצ'ארף) היא בירת מדינת אל-קדארף שבסודאן. היא נמצאת על הדרך המקשרת את ח'רטום הבירה עם גלאבאט, הממוקמת קרוב לגבול האתיופי.

העיר מוקפת הרים משלושה כיוונים.

רבים מיהודי אתיופיה שהו כפליטים בעיר זו ובסביבתה במהלך העלייה לישראל דרך סודאן.

== היסטוריה ==
העיר התחילה משוק מסחרי אשר התפתח לכפר אשר משך אליו נוודים ואיכרים מן הכפרים הסמוכים. החוקר הסקוטי ג'יימס ברוס עבר בעיר בשנת 1772 ותיעד אותה בכתביו. גם החוקר והסופר הבריטי סמואל בייקר כתב על העיר לאחר שעבר בה בנובמבר 1862. בזמן השלטון המצרי על העיר, היא הפכה לבסיס מרכזי של חיל המצב המצרי. כוחותיו של מוחמד אחמד כבשו את העיר בשנת 1884 במסגרת המלחמה המהדית והשתמשו בעיר כבסיס לתקיפות באתיופיה. בזמן מלחמת העולם השנייה העיר הייתה מקור מרכזי לתוצרי מזון עבור צבאות בעלות הברית שלחמו בצפון אפריקה. לאחר המלחמה העיר הייתה מוקד להשקעות חקלאיות רבות.

== אוכלוסייה ==
מרבית האוכלוסייה היא ערבית. המגוון האתני מורכב משבטים רבים: בגארה, מאסאליט, דינקה והאוסה. בעיר ישנה גם קהילה לא מבוטלת של תושבים זרים: יוונים, כורדים, סומלים, ארמנים ועוד.

== ערים תאומות ==
* 
* 

==קישורים חיצוניים==
* 

קטגוריה:סודאן: ערים
רוצי בובה

רוצי בובה היא שמה של להקת רוק אנד רול ישראלית המנגנת בעיקר שירי גראז' רוק ורוקאבילי בעברית ובאנגלית.

חברי הלהקה הם עומר שיזף ברזין - בסיסט וסולן, רודי ברזין - גיטריסט וסולן, ואורי רנרט המתופף.

רוצי בובה הוקמה בשנת 2009, ולאחר שעזב את ההרכב הגיטריסט נועם וייס והחליפו המתופף אורי רנרט, החלו לכתוב ולעבד שירים לאלבום ראשון. הלהקה הוציאה את אלבום הבכורה שלה, "אגהאגהבו" (AgaAgaBoo), בשנת 2011 בהפקתו של רם אוריון, בלייבל דםדם יצירות ובהפצת היי פידליטי. לאחר שחרור האלבום, יצאה הלהקה למסע הופעות רצוף באורך של שמונה ימים, בתמיכת מותג הבירה מכבי, בו עברו בתחנות רדיו מקומיות והופיעו במקומות שונים בארץ בהם צאלים, דן, עין השופט, ירושלים, תל אביב, אשקלון, ניר עם ונוספים.

בספטמבר 2011 יצאה הלהקה לסיבוב הופעות ברחבי אירופה, במהלכו הופיעה בין היתר בגרמניה (ברלין, נירנברג, דרזדן), פולין (פוזנן וורשה, אוסטריה (וינה), צ'כיה (צ'ב) וסלובקיה (ברטיסלאבה וניטרה).

==אלבומים==
*AgaAgaBoo (2011, הוצאת דםדם)

==קישורים חיצוניים==

* 
* [http://www.qube.co.il/ency_band.asp?e=6861&cat=48 רוצי בובה באתר קיוב למוזיקה ישראלית]
* 

==הערות שוליים==

קטגוריה:להקות אינדי ישראליות
קטגוריה:שלישיות מוזיקליות ישראליות
רבי שמעון בן מנסיא

רבי שמעון בן מנסיא היה תנא בדור החמישי, תלמידו של רבי מאיר, חבר ב'קהלא קדישא' שבירושלים, בן תקופתו ומוקירו של רבי יהודה הנשיא ובני ביתו.

== קהלא קדישא דבירושלם ==
רבי שמעון ורבי יוסי בן משולם היו חברים בקבוצה של חכמים, שלמדה בצוותא בירושלים, ונקראה קהל קדוש, וכן עדה קדושה. היו אלו תלמידיו של רבי מאיר, ושמם ניתן להם בגלל מנהגם לחלק את היום לשלושה, שליש לתורה, שליש לתפילה, ושליש למלאכה.

בתלמודים מופיעות אמרות שונות בשם הקהל הקדוש.
* . משמעות האמרה שאין להפסיק בתפילת שחרית, בין הברכה שלפני תפילת שמונה עשרה לבינה, אלא יש לאומרם ברצף. אמרה זו, הבטחה בצידה, שמי שינהג כך לא יינזק במשך כל אותו יום.
* . אמרה זאת היא החמרה על דברי חז"ל הידועים. בתורה האיסור על כלאי הבגד הוא רק בלבישה. חז"ל החמירו שגם האדם הישן על מצע כלאיים יש חשש שחלק מן המצע ייכרך על גופו, ונמצא שהוא לובש כלאיים. באה "עדה קדושה" והחמירה אף יותר, שאפילו הכלאיים תחת 10 מצעים כשרים, אסור לישון עליו
* . משמעות האמרה היא, שלדעת העדה הקדושה, בשנה מעוברת יהיו שני חודשי אדר בני 29 יום, כל אחד.

=== גזרות אדריאנוס ===
לאחר מרד בר כוכבא גזר אדריאנוס קיסר רומא על היהודים שלא יגורו בירושלים. ההיסטוריונים שביררו כיצד התקיימה העדה הקדושה בירושלים, ואף למדה תורה בזמן שחלו גזרותיו של אדריאנוס, הגיעו למסקנה שבתקופתו של רבי יהודה הנשיא השתפרו היחסים בין היהודים לרומא והגזרות בוטלו. לדעת אחרים הגזרות לא בוטלו, והיו בתוקפן, אך הרומאים לא הקפידו לכפותן. לפי דעה זאת, חברי העדה הקדושה גרו ולמדו בירושלים, מתוך סיכון וחירוף נפש. על פי הכתוב באגרתו של רב שרירא גאון משתמע שאכן הגזרות בטלו:

.

== תלמודו של רבי שמעון בן מנסיא ==
במקורות מוזכרים אמרותיו של רבי שמעון הן בהלכה והן באגדה.

=== הלכה ===
רבי שמעון פסק הלכה בנושאים רבים ומגוונים:
* שבת - עוסק בדיני יציקת מים חמים מכלי ראשון, ולכלי ראשון, ורבי שמעון פוסק שבאמבטיה אין ליצוק חמין לתוך הצונן ולא צונן לתוך החמין.
* טומאת כתבי הקודש - בנושא זה פוסק רבי שמעון שמגילת קהלת אינה מטמאה את הידיים.
* השקיית שדות בחול המועד - בנושא זה פוסק רבי שמעון, שאם קיימים שני שדות זה מעל זה, לא ידלה מן התחתון להשקות את העליון, שכן זאת טרחה יתרה.

=== אגדה ===
* בריאת אדם וחוה - מכך שכתוב " וַיִּבֶן השם" מלמד שקודם קלע הקב"ה לחוה את שערותיה, ולאחר מכן הביאה אל האדם, כדי שתמצא חן בעיניו. שכן בארצות-הים קוראים לצמה בנייתה.
* פיקוח נפש - רבי שמעון דורש מהפסוק: "וְשָׁמְרוּ בְנֵי-יִשְׂרָאֵל, אֶת-הַשַּׁבָּת, אמרה תורה חלל עליו שבת אחת כדי שישמור שבתות הרבה".
* בריאת אדם וחוה - "תפוח עקבו של אדם הראשון היה מכהה גלגל חמה". כלומר: יופיו של אדם הראשון (ואפילו של עקבו) גימד את אורה של החמה.

== יחסיו של רבי שמעון בן מנסיא עם רבי ==
בן מנסיא היה בן דורו של רבי יהודה הנשיא, אם כי זקן ממנו. והיה חברו אך חלק עליו מפעם לפעם כדוגמת "שור בכור תם, שנפל לבור". עם זאת רבי שמעון העריך ביותר את רבי יהודה הנשיא ואת בני משפחתו על פי המסופר במסכת סנהדרין.
*

כלומר רבי שמעון בן מנסיא, מפאר את הצדיקים בשבע מידות טובות, ואומר שכל שבע מידות הללו היו ברבי יהודה הנשיא ובבניו.

==קישורים חיצוניים==

* 

== הערות שוליים ==

קטגוריה:הדור החמישי לתנאים
תלמידי רבי שמעון בר יוחאי
קטגוריה:תלמידי רבי מאיר
קטגוריה:אישים שחיו במאה ה-3
מגדל מאייר ברוטשילד

עבודות בניית המרתף. בחלקו העליון נראה הקיר לשימור ברחוב אלנבי, דצמבר 2012
מגדל מאייר ברוטשילד הוא גורד שחקים הנמצא ברחוב אלנבי פינת שדרות רוטשילד 36 בתל אביב, בסמוך למגדל U-בנק. זהו הבניין השלישי הגבוה בישראל המשמש למגורים בלבד, בגובה של כ-158 מטרים, אחרי מגדל נוה נוף ומגדל המגורים של מגדלי מידטאון.

המגדל כולל 37 קומות שנבנו מעל מרכז מסחרי בשטח של 2,900 מטר רבוע. במרתף הבניין נבנה חניון בן שש קומות ובריכת שחייה חצי אולימפית נבנתה על גג המרכז המסחרי.

==היסטוריה==
חברת ברגרואין רזידנטיאל הוקמה על ידי יגאל צמח וניקולאס ברגרואין בשנת 2006, והונפקה בשנת 2007 בבורסה לניירות ערך בתל אביב והייתה יוזמת הפרויקט. בשנת 2009 הצטרפו לחברה האחים צחי ועידו חג'ג' וכן האחים אחיקם וליאור כהן. 

המגדל תוכנן על ידי האדריכל הבינלאומי ריצ'רד מאייר ונקרא על שמו. פרט למגדל כולל הפרויקט גם שטחים מסחריים הפונים לרחובות אלנבי ויבנה, הכוללים שימור חזית של מבני המשרדים שהיו שם בעבר. 

העבודות לבניית המגדל החלו בשנת 2008 על פי התוכנית המקורית שאישרה בניית 27 קומות. בשלב הראשון פונה המגרש בצומת הרחובות רוטשילד ואלנבי. בספטמבר 2009 נהרס בניין המשרדים הסמוך שבו היה פסאז' תמר, פסאז' קניון מרכזי, אך חזיתו נשמרה. במקביל נהרס גם בניין המשרדים במגרש הפונה לרחוב יבנה 38. בשנת 2010 אושר שינוי לבניית 32 קומות ו-92 דירות במגדל, ובמאי 2011 התקבל האישור להגבהת המגדל ל-158 מטרים עם 121 דירות ב-37 קומות. לקראת סוף שנת 2010 הסתיימו עבודות הדיפון והחפירה וחברת א. דורי נבחרה לקבלן הביצוע של המגדל. במחצית הראשונה של שנת 2011 הייתה עבודת בניית החניונים התת-קרקעיים בעיצומה.

המגדל כולל חדר ישיבות פרטי לדיירי הבניין, מרתף יין ייחודי כאשר לכל דייר ארון יין פרטי, בריכת שחיה חצי אולימפית, חדר כושר בגודל 500 מ"ר, סאונה יבשה ורטובה, מועדון דיירים, חדר משחקים, חדר אופניים ובריכת ילדים. 

הבניין כולל שש קומות פנטהאוזים יוקרתיים, כאשר בראשו פנטהאוז המשתרע על קומות 41 ו42, הכולל שתי בריכות שחיה שקופות פרטיות ומעלית פנימית.

בקומת הקרקע של המגדל נפתח בינואר 2017 מתחם מסעדות גדול בשם "שוק רוטשילד אלנבי". המתחם נסגר בתחילת 2018, ולאחר חודשים אחדים הפך לסניף של רשת קמעונאות הספורט "דקטלון" וחנות ISTORE.

==גלריה==
<gallery>
קובץ:MeierOnRothschild02.jpg|הקיר לשימור ברחוב אלנבי. החנויות במקום נותרו פעילות ללא הבניין שעמד בגבן
קובץ:MeierOnRothschild01.jpg|עבודות הבנייה, יולי 2011
קובץ:Meier on Rothschild Tower - ovedc - 0.jpg|עבודות הבנייה, אוקטובר 2013
קובץ:Meier on Rothschild Tower - ovedc - 1.jpg|עבודות הבנייה, אוקטובר 2013
קובץ:Allenbytelaviv14.jpg|הנוף מראש המגדל במבט לכיוון צפון מערב, ינואר 2014
קובץ:POOLALENBY14.jpg|הקמת בריכת השחיה המשיקה לרחוב אלנבי, ינואר 2014
קובץ:Mayertower01.JPG|מכון הכושר
קובץ:Mayertower02.JPG|בריכת השחייה
קובץ:Mayertower04.JPG|פינת אוכל בדירת הגג
קובץ:Mayertower03.JPG|מבואת כניסה
קובץ:Mayertower06.JPG|נוף לילי לכיוון יפו ומגדל שלום
</gallery>

==ראו גם==
* גורדי שחקים בישראל

== קישורים חיצוניים ==

* 
* 
* [https://web.archive.org/web/20130318173205/http://he.meier.co.il/ אתר המגדל]
* 
* 
* מיכאל יעקובסון: [http://www.xnet.co.il/architecture/articles/0,14710,L-3104416,00.html מאייר על רוטשילד, אל תגידו אלנבי: מגדל המגורים היוקרתי בארץ], 27 בינואר 2014, Xnet
* 
* 

==הערות שוליים==

מאייר ברוטשילד, מגדל
קטגוריה:רחוב אלנבי
קטגוריה:שדרות רוטשילד
קטגוריה:לב העיר